Diari Oficial de la Generalitat Valenciana


Sumari del DOGV 1646, del 21-10-1991 (1991/822938)

ORDRE de 27 d'agost de 1991, del Conseller de Cultura, Educació i Ciència, per la qual es modifica el concert educatiu subscrit amb el centre docent privat <<Santa Ana>>, de València.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/08/27/(1)/dof/vci/html**

### Dades del document

Número de DOGV
:   1646

Data del DOGV
:   21-10-1991

Secció del DOGV
:   DISPOSICIONS GENERALS

Número del document
:   1991/822938


Data del document
:   27-08-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 27 d'agosto de 1991, del Conseller de Cultura, Educació i Ciència, per la qual es modifica el concert educatiu subscrit amb el centre docent privat "Santa Ana" de Valencia.  
Vist l?expedient iniciat d'ofici sobre modificació del concert educatiu vigent subscrit amb el centre «Santa Ana», situat al Camí Nou de Paterna, 194, de Benimàmet-València, amb número de codi 69800463, d?acord amb el que estableix l'article 46 del Reglament de Normes Bàsiques sobre Concerts Educatius i en l?Ordre de la Conselleria de Cultura, Educació i Ciència, de 27 de desembre de 1988.  
Vist que el mencionat expedient ha estat tramitat pel Servei Territorial de Cultura i Educació de València.  
Vist que el Director Territorial de Cultura i Educació de València ha emès l?informe preceptiu, així com també el Director General de Centres i Promoció Educativa, el qual, després de l'audiència a l?interessat, ha elevat la corresponent proposta.  
Atés que, segons manifesta la Unitat d'Inspecció Educativa, en el seu informe, la situació real de la matrícula del centre està molt per davall de la ràtio mínima, sent la relació alumne/professor inferior a la fixada en el document de concert, i, havent-se efectuat el procés d'admissió d'alumnes, no s'han presentat sol·licituds, per la qual cosa, per al curs pròxim quedarien sis alumnes en edat escolar, per a tres unitats concertades.  
Atés que l?escolarització dels alumnes queda garantida per la resta de centres docents d'Educació Especial finançats amb fons públics en l?àmbit territorial de la circumscripció.  
Atès que han variat substancialment les condicions i circumstàncies per les quals es concertà amb el centre d'Educació Especial «Santa Ana», de Benimàmet-València.  
Vista la Llei Orgànica reguladora del Dret a l'Educació, el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de la Conselleria de Cultura, Educació i Ciència, de 27 de desembre de 1988.  
Fent ús de les atribucions conferides per l'article 35 de la Llei de Govern Valencià,  
ORDENE:  
Primer  
Modificar el concert subscrit amb el centre d'Educació Especial «Santa Ana», de Benimàmet-València, en el sentit de suprimir les tres unitats concertades, amb la qual cosa quedarà extingit l?esmentat concert educatiu.  
Segon  
La supressió del concert educatiu, que mitjançant aquesta ordre s'aprova, sortirà efectes des de l'inici del curs acadèmic 1991/1992.  
Tercer  
Del contingut d'aquesta ordre es practicarà la corresponent inscripció en el Registre de Centres Docents de la Comunitat Valenciana.  
DISPOSICIO FINAL  
Contra aquesta ordre que esgota la via administrativa podran els interessats interposar, davant la Conselleria de Cultura, Educació i Ciència, recurs de reposició previ al contenciós administratiu en el termini d'un mes comptador des de la notificació de la resolució.  
València, 27 d'agost de 1991.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI